
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-996-lē

	
	(prot. Nr. 28, 101. §)




Par Rīgas valstspilsētas pašvaldības zemes vienības (zemes starpgabala) Nautrēnu ielā, Rīgā (kadastra Nr. 01001230550; kadastra apzīmējums 01001230549), atsavināšanu


Adresāts: [..], kurš ir zemes vienības [..], Rīgā (kadastra apzīmējums [..]), īpašnieks (turpmāk arī – Ierosinātājs).

Izskatījusi Ierosinātāja 23.01.2026. atsavināšanas ierosinājumu, Rīgas dome konstatēja:
[bookmark: _Hlk63261330]1) pamatojoties uz Publiskas personas mantas atsavināšanas likuma 4. panta ceturtās daļas 1. punktu, zemes vienības [..], Rīgā (kadastra apzīmējums [..]), īpašnieks ierosina atsavināt savai zemes vienībai piegulošo zemes vienību Nautrēnu ielā, Rīgā (kadastra Nr. 01001230550; kadastra apzīmējums 01001230549), kā zemes starpgabalu;
[bookmark: _Hlk129790744]2) atbilstoši Publiskas personas mantas atsavināšanas likuma 1. panta 11. punkta “a” apakšpunktam zemes vienība Nautrēnu ielā, Rīgā (kadastra Nr. 01001230550; kadastra apzīmējums 01001230549), 23 m2 platībā ir zemes starpgabals (turpmāk arī – Zemes starpgabals), jo tās platība un konfigurācija neatbilst Rīgas domes 15.12.2021. saistošajos noteikumos Nr. 103 “Rīgas teritorijas izmantošanas un apbūves saistošie noteikumi” (turpmāk – Saistošie noteikumi) noteiktajām prasībām par patstāvīgu apbūvējamu zemes vienību;
3) Zemes starpgabals 10.06.2026. ierakstīts Rīgas pilsētas zemesgrāmatas nodalījumā Nr. 100000956770, un īpašuma tiesības uz to nostiprinātas Rīgas valstspilsētas pašvaldībai;
4) atbilstoši Saistošajiem noteikumiem Zemes starpgabals atrodas mazstāvu dzīvojamās apbūves teritorijā (DzM1) un izmantojams atbilstoši ar Saistošajiem noteikumiem apstiprināto Rīgas teritorijas plānojuma teritorijas izmantošanas un apbūves noteikumu 2.1. un 4.2.1. apakšnodaļas prasībām;
5) atbilstoši ar Saistošajiem noteikumiem apstiprināto Rīgas teritorijas plānojuma teritorijas izmantošanas un apbūves noteikumu 19. pielikumam “Kultūras pieminekļi un to aizsargjoslas (aizsardzības zonas)” Zemes starpgabals atrodas reģiona nozīmes arhitektūras pieminekļa “Dzīvojamā ēka, tagad sabiedriskā ēka” (valsts aizsardzības Nr. 6655; Nautrēnu ielā 18, Rīgā (kadastra apzīmējums 01001232066001)) aizsardzības zonā, kur papildus jāievēro Saistošo noteikumu 2.11. apakšnodaļas prasības; atbilstoši likuma “Par kultūras pieminekļu aizsardzību” 23. panta nosacījumiem darbības, kas ietekmē kultūrvēsturisko vidi, drīkst veikt tikai ar Nacionālā kultūras mantojuma pārvaldes atļauju;
[bookmark: _Hlk163814530]6) Zemes starpgabals piegul vienai zemesgrāmatā ierakstītai privātpersonai (Ierosinātājam) piederošai zemes vienībai [..], Rīgā (kadastra apzīmējums [..]);
7) Zemes starpgabals nepieciešams, lai apsaimniekotu un uzturētu administratīvo ēku (kadastra apzīmējums 01001232139001), kas atrodas uz Ierosinātājam piederošās zemes vienības [..], Rīgā (kadastra apzīmējums [..]).
Saskaņā ar Publiskas personas mantas atsavināšanas likuma 4. panta ceturtās daļas 1. punktu, ja tiek pārdota zemes vienība, kurai ir zemes starpgabala statuss, pirmpirkuma tiesības ir zemes īpašniekam, kura zemei piegul attiecīgais zemes starpgabals. 
Ņemot vērā iepriekšminēto un to, ka Zemes starpgabala pārdošana par brīvu cenu nodrošina atsavināšanas procesam nepieciešamo pašvaldības resursu un procesuālo ekonomiju, Zemes starpgabals saskaņā ar Publiskas personas mantas atsavināšanas likuma 37. panta pirmās daļas 4. punktu pārdodams par brīvu cenu zemes īpašniekam, kura zemei tas piegul, tādējādi veicinot zemes apvienošanu un sekmējot zemes resursu racionālu un efektīvu izmantošanu.
Ievērojot zemes resursu labas pārvaldības principus un pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta pirmo daļu un ceturtās daļas 1. punktu, 5. panta pirmo, 4.1 un piekto daļu, 37. panta pirmās daļas 4. punktu, Rīgas dome, balsojot 
“par” – 46 balsis, “pret” – 0 balsis, “atturas” – 0 balsis, nolemj: 

1. Atsavināt Rīgas valstspilsētas pašvaldības zemes vienību (zemes starpgabalu) Nautrēnu ielā, Rīgā (kadastra Nr. 01001230550; kadastra apzīmējums 01001230549), 23 m2 platībā, pārdodot par brīvu cenu piegulošās zemes vienības īpašniekam.

2. Rīgas valstspilsētas pašvaldības Īpašuma departaments ir atbildīgs par lēmuma izpildi.

